Komisjoni määrus (EÜ) nr 1004/2001,

22. mai 2001,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2559/2000, [2] eriti selle artiklit 9,

ning arvestades järgmist:

(1) Nimetatud määrusele lisatud kaupade koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4]) artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuri, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuri vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvat tariifiinformatsiooni, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõike 6 sätetele jätkuvalt kohaldada veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 22. mai 2001

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 293, 22.11.2000, lk 1.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

Modulaarne ühekanalilise videoväljundiga lineaarkaamera. Kaameras olev elektroonika sisaldab diferentsiaalväljundiga saate- ja vastuvõtulülitusi, ajastuse juhtloogikat, lineaarset CCD-pildiandurit, alalisvoolu taastet ning videoväljundsignaali multipleks-, tugevdus- ja puhverdusfunktsiooni. Kaamera on ette nähtud kasutamiseks elektrooptilistes mõõte- ja kontrollisüsteemides. Vt foto. | 85283090 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 90 märkuse 2 punktiga a ning CN-koodide 8525, 852530 ja 85253090 sõnastusega. Kaamera on grupist 90 välja jäetud, sest seda saab klassifitseerida grupi 85 vastavasse rubriiki. |

Plasma-värvikuvar ekraani läbimõõduga 105,6 cm (üldmõõtmed: laius 103,5 cm × kõrgus 64 cm × sügavus 15 cm) ning resolutsiooniga 852 × 480 pikslit, millel on kaks sisevaljuhääldit. Seadmel on järgmised liidesed: kolm videosisestuskonnektorit (liit-videosignaal),üks andmesisestuskonnektor (VGA-SVGA),üks helisisestuskonnektor,üks juhtkonnektor.Eri liideste abil saab kuvaril värviliselt esitada nii automaatsetest andmetöötlusmasinatest vastuvõetud andmeid kui ka videosalvestus- ning taasesitusseadmest, DVD-pleierilt, videokaamerast jm vastuvõetud stoppkaadreid ja liikuvaid kujutisi. Seade on varustatud järgmiste manustega: kaabli klipsklemmid, toitejuhtmed, kaugjuhtimispult (töötab kahe patareiga), kasutusjuhend, | 85282190 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 85 märkusega 6 ning CN-koodide 8528, 852821 ja 85282190 ning CN-koodide 8524ja 85249100 sõnastusega. Toodet ei saa klassifitseerida alamrubriiki 847160, kuna see on võimeline värvikujutist liitvideosignaali põhjal kordama (vt HS selgitavad märkused rubriigi 8471punkti I. D.1 kohta). Toodet ei saa klassifitseerida ka rubriiki 8531, kuna selle funktsioon ei ole toota visuaalseid märke signalisatsiooni tarbeks (vt HS selgitavad märkused rubriigi 8531punkti D kohta). |

— installeerimisdisketid. | 85249100 | |

+++++ TIFF +++++

--------------------------------------------------